
Efterårskurser - PROGRAM
Lørdag d. 3. oktober 2026 kl. 10 – 15
Rudolf Steiner Børnehaveseminariet, Johannevej 20, 2920 Charlottenlund
Lørdag d. 24. oktober 2026 kl. 10 – 15
Steiner Skolen i Vejle, 7100 Vejle
______________________________________________________________________________________

09.30-10.00	Ankomst og velkommen

10.00 – 11.00	Oplæg: Kroppen er vejen til opmærksomhed, trivsel og udvikling

Hvorfor reagerer nogle børn med uro, modstand eller tilbagetrækning, mens andre trives og udvikler sig i de samme omgivelser?

Svaret findes ofte i samspillet mellem nervesystemet, sansebearbejdningen og barnets livserfaringer. I dette oplæg får deltagerne indsigt i, hvordan disse faktorer påvirker børns adfærd, trivsel, udvikling og læring. Med afsæt i viden om nervesystemets funktion og principperne bag sanseintegration skabes en dybere forståelse af de mekanismer, der ligger bag barnets adfærd. Oplægget kobler teori og praksis og giver deltagerne konkrete redskaber til at understøtte regulering, skabe større ro og styrke børns muligheder for deltagelse, udvikling og læring i hverdagen.

Når vi forstår kroppens betydning for barnets oplevelse af verden, får vi samtidig nye handlemuligheder til at skabe trygge og udviklende miljøer, hvor børn kan trives og udfolde deres potentiale.

11.00 – 11.30	Kaffepause med kage

11.30 – 12.30	Gruppearbejde

12.30 – 13.30	Frokostpause

14.50 – 14.50	Oplæg/spørgsmål/øvelser
14.50 – 15.00	Afrunding og tak for i dag
Kort fælles opsamling og skriftlig evaluering: Hvad tager du med dig fra dagen?
______________________________________________________________________________________

Præsentation af dagens oplægs- og workshopholder

Anne Dall Thomalla – Børnefysioterapeut, åndedrætsterapeut og børne-ungeyogalære. 

Mit menneskelige og faglige ståsted hviler på et antroposofisk og dermed holistisk menneskesyn, hvor trivsel, udvikling og adfærd forstås som et samspil mellem krop, psyke, relationer og omgivelser. Denne forståelse har fulgt mig gennem store dele af mit liv og præger min tilgang til både børn, familier og fagprofessionelle.

Min relation til Steinerpædagogikken går mange år tilbage, hvor jeg som ung studerede og arbejdede halvandet år i Beaver Run – The Camphill School i USA – et pædagogisk fællesskab, som er funderet på Rudolf Steiners menneske- og udviklingssyn. Det var her, jeg mødte min mand, og siden har antroposofien, og dermed Steinerpædagogikken, været en naturlig del af vores familieliv. Vores tre børn har gået i Steinerbørnehave, jeg har været daglig leder af en Steinerbørnehave, og i dag er jeg fortsat en aktiv i børnehavens støtteforening.

Jeg er uddannet fysioterapeut og har gennem mere end 25 år specialiseret mig inden for sanseintegration, motorik, regulering og trivsel. Mit arbejde har givet mig en dyb forståelse af sammenhængen mellem nervesystemet, sansebearbejdningen, følelseslivet og menneskers mulighed for at indgå i udviklende fællesskaber. Denne viden er løbende blevet udbygget af efteruddannelser inden for blandt andet nervesystemets funktion, mentalisering, åndedræt, regulering og den kropslige tilgang til trivsel.

I foråret 2025 grundlagde jeg virksomheden SanseKlog – hverdag for store og små, på baggrund af en dyb motivation for at udbrede min holistiske forståelse af adfærd og mistrivsel. Om hvordan de komplekse sammenhænge mellem nervesystem, sansebearbejdning, følelser, relationer og livshistorie smelter sammen. Min erfaring har også vist mig, at når de voksne forstår disse mekanismer samt hvilke biologiske og fysiologiske forudsætninger, der ligger bag et barns adfærd, får de nye muligheder for at handle klogt og omsorgsfuldt. Forståelse er derfor afgørende for at kunne skabe udviklingsmiljøer, hvor børn og unge oplever tryghed, mening og deltagelsesmuligheder, så de kan udfolde deres potentiale.

Tilmelding til lørdag den 3. oktober på Johannevej

Tilmeldingslink:	https://forms.office.com/e/Qik35VLKWh?origin=lprLink
 
Tilmeldingsfrist: 	Fredag den 11. september

Pris for deltagelse: 	625 kr. pr. person for medlemmer af Steiner Dagtilbud, 450 kr. for 
Studerende, 825 kr. for deltagelse af steinerlærere fra skoler hvis børnehaver ikke er medlemmer og 1.125 kr. for ikke medlemmer.

Tilmelding til lørdag den 24. oktober på Steiner Skolen i Vejle

Tilmeldingslink:	https://forms.office.com/e/Hb7Vu8R6Ez?origin=lprLink
 
Tilmeldingsfrist: 	Fredag den 2. oktober

Pris for deltagelse: 	625 kr. pr. person for medlemmer af Steiner Dagtilbud, 450 kr. for 
Studerende, 825 kr. for deltagelse af steinerlærere fra skoler hvis børnehaver ikke er medlemmer og 1.125 kr. for ikke medlemmer.

